ΚΑΝΟΝΙΣΜΟΣ (ΕΟΚ) αριθ. 1336/86 ΤΟΥ ΣΥΜΒΟΥΛΙΟΥ της 6ης Μα ϊου 1986 για τον καθορισμό αποζημίωσης για την οριστική εγκατάλειψη της γαλακτοπαραγωγής

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 5γ παράγραφος 6, την πρόταση της Επιτροπής, Εκτιμώντας:ότι το Ευρωπαϊκό Κοινοβούλιο αποφάνθηκε για την πρόταση αυτή με το ψήφισμα της 21ης Φεβρουαρίου 1986 7 ότι η εξέλιξη της αγοράς του γάλακτος κατέστησε αναγκαία μείωση κατά 3 % των συνολικών εγγυημένων ποσοτήτων που αναφέρουν το άρθρο 5γ του κανονισμού (ΕΟΚ) αριθ. 804/68 και το παράρτημα του κανονισμού (ΕΟΚ) αριθ. 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας 7 ότι η εν λόγω μείωση πραγματοποιείται σε δύο στάδια, ήτοι 2 % από 1ης Απριλίου 1987 και 1 % από 1ης Απριλίου 1988 7 ότι, για να διευκολυνθεί η ελάττωση των παραδόσεων και των άμεσων πωλήσεων που συνεπάγεται η μείωση των συνολικών εγγυημένων ποσοτήτων, πρέπει να θεσπιστεί κοινοτικό καθεστώς χρηματοδότησης για την εγκατάλειψη της γαλακτοπαραγωγής με τη χορήγηση σε κάθε παραγωγό, ύστερα από αίτησή του και με τον όρο ότι πληροί ορισμένες προϋποθέσεις επιλεξιμότητος, αποζημίωσης έναντι ανάληψης εκ μέρους του της υποχρέωσης να παύσει οριστικά την γαλακτοπαραγωγή 7 ότι, λαμβανομένης υπόψη της αποκτηθείσας πείρας, η αποζημίωση μπορεί να οριστεί σε 4 ECU ανά 100 χιλιόγραμμα γάλακτος ή ισοδυνάμου γάλακτος, καταβλητέα σε επτά έτη 7 ότι ωστόσο, προκειμένου να επιτευχθεί ο στόχος της μείωσης, μπορεί να αποδειχθεί αναγκαία η αύξηση της αποζημίωσης 7 ότι πρέπει λοιπόν να επιτραπεί στα κράτη μέλη να προσφέρουν συμπληρωματική χρηματοδότηση, το ύψος της οποίας μπορεί να προσαρμόζεται για να ληφθούν υπόψη οι περιφερειακές ιδιαιτερότητες 7 ότι οι κατ' αυτόν τον τρόπο εξαγοραζόμενες ποσότητες, δυνάμει κοινοτικής και ενδεχομένως εθνικής χρηματοδότησης, δεν μπορούν ούτε να διατεθούν στο εθνικό απόθεμα ούτε να επαναχορηγούνται σε παραγωγούς ή αγοραστές 7ότι η αποζημίωση κατ' αρχήν χορηγείται για ολόκληρη την ποσότητα αναφοράς 7 ότι πρέπει ωστόσο, σε ορισμένες περιπτώσεις, να περιοριστεί το δικαίωμα αυτό, όντος αυτονόητου ότι εξαιρούνται από αυτό οι παραγωγοί που, πριν από την έναρξη ισχύος του παρόντος κανονισμού, επωφελήθηκαν των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 857/84 7 ότι, στην περίπτωση που τα κράτη μέλη δεν χρησιμοποιήσουν μέρος των ποσών που προβλέπονται για την κοινοτική χρηματοδότηση και καθορίζονται στο παράρτημα του παρόντος κανονισμού, θα πρέπει, στα πλαίσια ενός στόχου αναδιάρθρωσης να επιτραπεί σ' αυτά να χρησιμοποιούν τα ποσά που παραμένουν διαθέσιμα για τη χρηματοδότηση εθνικών προγραμμάτων εξαγοράς των ποσοτήτων αναφοράς που αναφέρει το άρθρο 4 παράγραφος 1 στοιχείο α) του κανονισμού (ΕΟΚ) αριθ. 857/84 προς όφελος των παραγωγών, που έγιναν δεκτοί να συμμετάσχουν σ' αυτά μετά από την έναρξη ισχύος του παρόντος κανονισμού 7 ότι πρέπει να ληφθούν υπόψη οι περιπτώσεις κατά τις οποίες η εκμετάλλευση αποτελεί αντικείμενο αγροτικών μισθώσεων 7 ότι σκοπός της κοινοτικής αποζημίωσης είναι η αποκατάσταση της ισορροπίας της αγοράς των σχετικών προϊόντων και, κατά συνέπεια, μπορεί να θεωρηθεί ως παρέμβαση κατά την έννοια του άρθρου 3 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 870/85 (5), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ύστερα από αίτηση του ενδιαφερομένου και υπό τους όρους που καθορίζει ο παρών κανονισμός και μέσα στα όρια των ποσοτήτων του παραρτήματος Ι, χορηγείται αποζημίωση σε κάθε παραγωγό, όπως αυτός ορίζεται στο άρθρο 12 στοιχείο γ) πρώτο εδάφιο του κανονισμού (ΕΟΚ) αριθ. 857/84, ο οποίος αναλαμβάνει την υποχρέωση να εγκαταλείψει οριστικά τη γαλακτοπαραγωγή.Σε περίπτωση εφαρμογής του άρθρου 12 στοιχείο γ) δεύτερο εδάφιο του εν λόγω κανονισμού, η αποζημίωση χορηγείται σε κάθε συνεταιρισμένο παραγωγό με τους ίδιους όρους. Η εγκατάλειψη της παραγωγής πρέπει να πραγματοποιηθεί το αργότερο: - στις 31 Μαρτίου 1987, για το πρώτο έτος εφαρμογής,- στις 31 Μαρτίου 1988, για το δεύτερο έτος εφαρμογής. 2. Επιλέγονται οι παραγωγοί που διαθέτουν ποσότητα αναφοράς δυνάμει του άρθρου 5γ του κανονισμού (ΕΟΚ) αριθ. 804/68, είτε στο πλαίσιο των εναλλακτικών λύσεων Α ή Β είτε στο πλαίσιο άμεσων πωλήσεων.Εντούτοις, τα κράτη μέλη μπορούν να αποφασίζουν να μη χορηγούν την αποζημίωση στους παραγωγούς που κατέχουν λιγότερες από έξι γαλακτοφόρες αγελάδες ή στους παραγωγούς η ποσότητα αναφοράς των οποίων είναι μικρότερη των 25 000 χιλιογράμμων ετησίως. 3. Η αποζημίωση χορηγείται για τις ποσότητες αναφοράς στις οποίες οι παραγωγοί έχουν δικαίωμα κατά την έναρξη ισχύος του παρόντος κανονισμού, εξαιρουμένων εκείνων που χορηγούνται δυνάμει του άρθρου 3 παράγραφοι 1 και 2 και του άρθρου 4 παράγραφος 1 στοιχεία β) και γ) του κανονισμού (ΕΟΚ) αριθ. 857/84.

Άρθρο 2

1. Η κοινοτική χρηματοδότηση της δράσης που προβλέπει ο παρών κανονισμός περιορίζεται στα ποσά που αναφέρονται στο παράρτημα ΙΙ. 2. Εντός των ορίων των ποσών αυτών, επιτρέπεται στα κράτη μέλη να καταβάλλουν αποζημίωση ύψους κατ' ανώτατο όριο 4 ECU ετησίως ανά 100 χιλιόγραμμα γάλακτος ή ισοδυνάμου γάλακτος, όπως ορίζονται στους κανονισμούς (ΕΟΚ) αριθ. 857/84 και (ΕΟΚ) αριθ. 1371/84 (1).Η αποζημίωση πληρώνεται επί επτά έτη. 3. Τα κράτη μέλη μπορούν να συμβάλλουν στη χρηματοδότηση της δράσης αυξάνοντας το ύψος της αποζημίωσης.Το ύψος του συμπληρώματος μπορεί να προσαρμόζεται στο εσωτερικό των κρατών μελών για να λαμβάνονται υπόψη οι διάφορες τοπικές συνθήκες όσον αφορά:- την εξέλιξη της γαλακτοπαραγωγής,- το μέσο επίπεδο παραδόσεων ανά παραγωγό,- την αναγκαιότητα ανεμπόδιστης αναδιάρθρωσης της γαλακτοπαραγωγής,- την ύπαρξη δυνατοτήτων μεταστροφής προς άλλες παραγωγικές δραστηριότητες,- τον εντοπισμό της γαλακτοπαραγωγής σε μία από τις ζώνες, όπως καθορίζονται στο άρθρο 3 παράγραφοι 3, 4 και 5 της οδηγίας 75/268/ΕΟΚ (2), όπως τροποποιήθηκε τελευταία από την οδηγία 82/786/ΕΟΚ (3). 4. Η αποζημίωση χορηγείται για ολόκληρη την ποσότητα αναφοράς του αιτούντος υπό την επιφύλαξη του άρθρου 1 παράγραφος 3. Στην περίπτωση παραγωγών που διαθέτουν δύο ποσότητες αναφοράς, βάσει των παραδόσεων και βάσει των άμεσων πωλήσεων, η αποζημίωση χορηγείται για τις δύο ποσότητες αναφοράς. 5. Τα ποσά που αναφέρονται στο παράρτημα Ι μπορούν να μη ξαναχρησιμοποιηθούν εξ ολοκλήρου, είτε στην περίπτωση όπου οι ποσότητες του παραρτήματος Ι επιτευ- χθούν με αποζημίωση μικρότερη από 4 ECU είτε στην περίπτωση που η καταβολή αποζημίωσης ύψους μικρότερου των 4 ECU σε όλους τους δικαιούχους δεν επιτρέψει την επίτευξη αυτών των ποσοτήτων. Στις περιπτώσεις αυτές, το διαθέσιμο τμήμα των ποσών που αναφέρονται στο παράρτημα ΙΙ μπορεί να ξαναχρησιμοποιηθεί αμέσως από τα ενδιαφερόμενα κράτη μέλη στο πλαίσιο των διατάξεων που αναφέρονται στο άρθρο 3 παράγραφος 2 και στο άρθρο 4 παράγραφος 1 του κανονισμού (ΕΟΚ) 857/84. 6. Οι ελευθερούμενες ποσότητες αναφοράς κατ' εφαρμογή των παραγράφων 1 έως 4 δεν μπορούν να αποτελέσουν αντικείμενο νέας διάθεσης ή χορήγησης.

Άρθρο 3

1. Σε περίπτωση αγροτικών μισθώσεων, η αίτηση για τη χορήγηση της αποζημίωσης υποβάλλεται από τον ενοικιαστή. 2. Πάντως, τα κράτη μέλη μπορούν να καθορίζουν τους όρους υπό τους οποίους ο μισθωτής μπορεί να υποβάλει την αίτηση για να λάβει την αποζημίωση και υπό τους οποίους τμήμα της μπορεί να καταβληθεί στον εκμισθωτή.

Άρθρο 4

Τα κράτη μέλη ανακοινώνουν στην Επιτροπή μια φορά το χρόνο και το αργότερο στις 31 Μα ϊου 1987 και στις 31 Μα ϊου 1988, για τις περιόδους που λήγουν στις 31 Μαρτίου 1987 και στις 31 Μαρτίου 1988 αντίστοιχα, όλες τις αναγκαίες πληροφορίες για να εκτιμηθεί η αποτελεσματικότητα της δράσης που προβλέπει ο παρών κανονισμός.

Άρθρο 5

Η Επιτροπή, σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68, θεσπίζει τα μέτρα εφαρμογής του παρόντος κανονισμού, και ιδίως:α) την περίοδο κατάθεσης των αιτήσεων και το περιεχόμενό τους 7β)τους όρους και προθεσμίες αποδοχής των αιτήσεων 7γ)τις λεπτομέρειες πληρωμής της αποζημίωσης 7δ)τις λεπτομέρειες ελέγχου της τήρησης των υποχρεώσεων που απορρέουν από τη χορήγηση της αποζημίωσης 7ε)τις λεπτομέρειες της επιστροφής των καταβληθέντων ποσών σε περίπτωση μη τήρησης αυτών των υποχρεώσεων 7στ)τις λεπτομέρειες εφαρμογής του άρθρου 2 παράγραφος 5 και του άρθρου 4.

Άρθρο 6

Η χρηματοδότηση της δράσης, όπως προβλέπεται στο άρθρο 2 παράγραφος 1, θεωρείται ως παρέμβαση κατά την έννοια του άρθρου 3 του κανονισμού (ΕΟΚ) αριθ. 729/70.

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από 1ης Μα ϊου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 6 Μα ϊου 1986. Για το Συμβούλιο Ο Πρόεδρος P. H. van ZEIL

(1) ΕΕ αριθ. L 148 της 28. 6. 1968, σ. 13.

(2) Βλέπε σελίδα 19 της παρούσας Επίσημης Εφημερίδας.

(3) ΕΕ αριθ. L 90 της 1. 4. 1984, σ. 13.

(4) ΕΕ αριθ. L 94 της 28. 4. 1970, σ. 13.

(5) ΕΕ αριθ. L 95 της 2. 4. 1985, σ. 1.

(1) ΕΕ αριθ. L 132 της 18. 5. 1984, σ. 11.

(2) ΕΕ αριθ. L 128 της 19. 5. 1975, σ. 1.

(3) ΕΕ αριθ. L 327 της 24. 11. 1982, σ. 19.